pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“สุริยะ” มอบ กนอ. เร่งดำเนินการ หลังไทย-จีน เซ็น MOU ปั้นนิคมฯ ในไทย พร้อมพัฒนาทักษะฝีมือแรงงาน
วันอังคารที่ 22 พฤศจิกายน 2565
“สุริยะ” มอบ กนอ. เร่งดําเนินการ หลังไทย-จีน เซ็น MOU ปั้นนิคมฯ ในไทย พร้อมพัฒนาทักษะฝีมือแรงงาน
“สุริยะ” มอบ กนอ.เร่งดําเนินการประสานงาน หลังกระทรวงอุตสาหกรรม จับมือ กระทรวงพาณิชย์แห่งสาธารณประชาชนจีน ลงนามบันทึกความเข้าใจตั้งคณะทํางานขับเคลื่อนส่งเสริมความร่วมมือด้านการพัฒนานิคมอุตสาหกรรม
“สุริยะ”มอบกนอ.เร่งดําเนินการประสานงานหลังกระทรวงอุตสาหกรรม(MOI)จับมือกระทรวงพาณิชย์แห่งสาธารณประชาชนจีน(MOFCOM)ลงนามบันทึกความเข้าใจตั้งคณะทํางานขับเคลื่อนส่งเสริมความร่วมมือด้านการพัฒนานิคมอุตสาหกรรมและสนับสนุนกิจกรรมส่งเสริมการลงทุนเจาะกลุ่มอุตสาหกรรมยานยนต์ไฟฟ้าอิเล็กทรอนิกส์อัจฉริยะการแพทย์อุตสาหกรรมชีวภาพและเศรษฐกิจหมุนเวียนชีวภาพ
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าการประชุมผู้นําเขตเศรษฐกิจเอเปคเมื่อวันที่19พฤศจิกายน2565ที่ผ่านมามีพิธีลงนามบันทึกความเข้าใจ(MOU)ระหว่างกระทรวงอุตสาหกรรมแห่งราชอาณาจักรไทยและกระทรวงพาณิชย์แห่งสาธารณรัฐประชาชนจีนในการจัดตั้งคณะทํางานขับเคลื่อนส่งเสริมความร่วมมือด้านการพัฒนานิคมอุตสาหกรรมและสนับสนุนกิจกรรมส่งเสริมการลงทุนโดยมีเป้าหมายหลักเพื่อส่งเสริมนโยบายความคิดริเริ่ม“หนึ่งแถบหนึ่งเส้นทาง” (Belt and Road initiatives)เชื่อมโยงสู่นโยบายไทยแลนด์4.0ตลอดจนร่วมกันเสริมสร้างความร่วมมือทวิภาคีด้านเศรษฐกิจอุตสาหกรรมการค้าและการลงทุนทั้งนี้ได้มอบหมายให้การนิคมอุตสาหกรรมแห่งประเทศไทยเร่งศึกษาและดําเนินการประสานงานต่อไป
ด้านนายวีริศอัมระปาลผู้ว่าการการนิคมอุตสาหกรรมแห่งประเทศไทย(กนอ.)กล่าวเสริมว่าการลงนามMOUครั้งนี้เพื่อแลกเปลี่ยนข้อมูลและสนับสนุนขีดความสามารถด้านความร่วมมือของอุตสาหกรรมด้วยการแบ่งปันประสบการณ์ด้านการพัฒนาเทคโนโลยีและนวัตกรรมได้แก่อุตสาหกรรมยานยนต์ไฟฟ้าอิเล็กทรอนิกส์อัจฉริยะการแพทย์อุตสาหกรรมชีวภาพและเศรษฐกิจหมุนเวียนชีวภาพเพื่อเพิ่มมูลค่าของห่วงโซ่ในภาคการผลิตขณะเดียวกันยังศึกษาความเป็นไปได้ในการจัดตั้งนิคมอุตสาหกรรมทั้งในเขตพัฒนาพิเศษภาคตะวันออก(EEC)เขตเศรษฐกิจพิเศษชายแดน(SEZ)และพื้นที่อื่นๆที่เหมาะสมอีกด้วยซึ่งกนอ.จะเร่งดําเนินการประสานงานต่อไป
“กนอ.จะแลกเปลี่ยนข้อมูลด้านการลงทุนข้อบังคับนโยบายและกฎหมายอื่นๆที่เกี่ยวข้องกับการลงทุนพร้อมทั้งจัดกิจกรรมส่งเสริมการลงทุนการจัดสัมมนาสําหรับภาคธุรกิจและการจับคู่ธุรกิจเพื่อสนับสนุนการลงทุนในนิคมอุตสาหกรรมและประสานหน่วยงานที่เกี่ยวข้องเพื่อสนับสนุนความร่วมมือในการพัฒนาทักษะฝีมือแรงงานไทย-จีนรวมถึงการดําเนินงานในด้านอื่นๆที่ทั้งสองฝ่ายตกลงกัน ซึ่งMOUมีผลบังคับใช้3ปีนับตั้งแต่วันที่ลงนาม”นายวีริศกล่าว
นโยบายหนึ่งแถบหนึ่งเส้นทาง(BRI)มีวัตถุประสงค์เพื่อพัฒนาโครงสร้างพื้นฐานเชื่อมโยงตลาดการค้าระหว่างประเทศจีนและประเทศต่างๆในภูมิภาคเอเชียและยุโรปโดยรัฐบาลจีนมุ่งหวังให้เป็นเส้นทางสายไหม(Silk Road)เส้นใหม่เพิ่มเส้นทางขนส่งทางทะเลเพื่อเชื่อมโยงประเทศในแถบชายฝั่งรวมถึงทวีปแอฟริกาด้วย
21พฤศจิกายน2565
รัฐบาลไทย-ข่าวทำเนียบรัฐบาล-Soft Power ความเป็นไทยสุดอลังการ
วันจันทร์ที่ 21 พฤศจิกายน 2565
Soft Power ความเป็นไทยสุดอลังการ
Soft Power ความเป็นไทยสุดอลังการ
ภาพความประทับใจและสีสันงาน Gala Dinner ต้อนรับผู้นําเขตเศรษฐกิจเอเปค APEC 2022 THAILAND นําโดยศิลปินชื่อดัง เบิร์ด ธงไชย แมคอินไตย์ ตามมาด้วยการแสดงโขน โนรา เทศกาลลอยกระทงในน่านน้ําเจ้าพระยาสุดอลังการ ณ หอประชุมกองทัพเรือ กรุงเทพฯ เมื่อค่ําคืนของวันที่ 17 พ.ย. 2565 ที่ผ่านมา
รัฐบาลไทย-ข่าวทำเนียบรัฐบาล-ครม.  ถอนร่าง พรบ. แรงงานสัมพันธ์ในรัฐวิสาหกิจ พ.ศ..... เพื่อทบทวนและฟังเสียงทุกภาคส่วนให้รอบด้าน หลังสมาพันธ์แรงงานรัฐวิสาหกิจสัมพันธ์ จำนวน 35 แห่ง ยื่นขอพิจารณารายละเอียดใหม่
วันอังคารที่ 22 พฤศจิกายน 2565
ครม.  ถอนร่าง พรบ. แรงงานสัมพันธ์ในรัฐวิสาหกิจ พ.ศ..... เพื่อทบทวนและฟังเสียงทุกภาคส่วนให้รอบด้าน หลังสมาพันธ์แรงงานรัฐวิสาหกิจสัมพันธ์ จํานวน 35 แห่ง ยื่นขอพิจารณารายละเอียดใหม่
ครม.  ถอนร่าง พรบ. แรงงานสัมพันธ์ในรัฐวิสาหกิจ พ.ศ..... เพื่อทบทวนและฟังเสียงทุกภาคส่วนให้รอบด้าน หลังสมาพันธ์แรงงานรัฐวิสาหกิจสัมพันธ์ จํานวน 35 แห่ง ยื่นขอพิจารณารายละเอียดใหม่
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 22 พฤศจิกายน 2565 ว่าที่ประชุมครม. มีมติเห็นชอบอนุมัติให้ถอนร่างพระราชบัญญัติแรงงานสัมพันธ์ในรัฐวิสาหกิจ พ.ศ. .... ออกจากการพิจารณาของสภาผู้แทนราษฎร เพื่อความรอบคอบและให้เป็นที่ยอมรับของทุกฝ่าย ตามที่กระทรวงแรงงานเสนอ จึงขอนําร่างพระราชบัญญัติดังกล่าวกลับมาทบทวนและหารือกับผู้ที่เกี่ยวข้องในประเด็นต่างๆ โดยเฉพาะในประเด็นตามหนังสือคัดค้านร่างพระราชบัญญัติดังกล่าวที่สหภาพแรงงานรัฐวิสาหกิจที่สังกัดสมาพันธ์แรงงานรัฐวิสาหกิจสัมพันธ์ จํานวน 35 แห่ง และหัวหน้าศูนย์ประสานงานสมาพันธ์แรงงานรัฐวิสาหกิจสัมพันธ์ประจําจังหวัด จํานวน 53 จังหวัด ได้มีหนังสือถึงนายกรัฐมนตรีเมื่อวันที่ 3 พฤศจิกายน 2565
น.ส.ทิพานัน กล่าวว่า เพื่อคํานึงถึงผลกระทบของลูกจ้างตามหนังสือคัดค้าน สภาพทางเศรษฐกิจและสังคมที่เปลี่ยนแปลงไป โดยเฉพาะอย่างยิ่งผลกระทบจากสถานการณ์การแพร่ระบาดโควิด-19 และการฟื้นฟูเศรษฐกิจของประเทศจากวิกฤติโควิด-19 จึงเห็นชอบที่จะทบทวนบทบัญญัติต่างๆ ในร่างพระราชบัญญัตินี้ เพราะโดยที่ร่างพระราชบัญญัติฉบับนี้ ครม.มีมติเห็นชอบไปตั้งแต่วันที่ 29 กันยายน 2563 และต่อมาอีก 2 ปี คณะกรรมการประสานงานสภาผู้แทนราษฎรได้บรรจุระเบียบวาระเป็นเรื่องเร่งด่วนให้เสนอร่างพระราชบัญญัติต่อสภาผู้แทนราษฎรเมื่อวันที่ 12 กันยายน 2565 ที่ผ่านมา และต่อมาในวันที่ 3 พฤศจิกายน 2565 ลูกจ้างโดยสหภาพแรงงานรัฐวิสาหกิจ 35 แห่งและศูนย์ประสานงานสมาพันธ์แรงงานรัฐวิสาหกิจสัมพันธ์ประจําจังหวัด 53 จังหวัดทําการคัดค้านร่างพระราชบัญญัตินี้โดยอ้างว่ามีหลักการที่ส่งผลกระทบต่อลูกจ้างมากกว่ากฎหมายฉบับปัจจุบัน ขัดต่อหลักการตามรัฐธรรมนูญและหลักการสากล
“รัฐบาล พล.อ.ประยุทธ์ จันทร์โอชา นายกรัฐมนตรี เปิดกว้างและรับฟังความคิดเห็นของประชาชน โดยเฉพาะกลุ่มผู้ได้รับผลกระทบโดยตรงจากกฎหมาย ดังนั้นเพื่อคุ้มครองสิทธิและผลประโยชน์ของลูกจ้างจึงจะนําร่างพระราชบัญญัติดังกล่าวกลับมาทบทวนและหารืออีกครั้ง” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ลงพื้นที่เยี่ยมชมการผลิตเครื่องปั้นดินเผาของเชียงใหม่ศิลาดล สินค้ายกระดับผลิตภัณฑ์ชุมชน ที่เป็นที่รู้จักในระดับสากล
วันศุกร์ที่ 25 พฤศจิกายน 2565
รัฐมนตรีว่าการกระทรวงมหาดไทย ลงพื้นที่เยี่ยมชมการผลิตเครื่องปั้นดินเผาของเชียงใหม่ศิลาดล สินค้ายกระดับผลิตภัณฑ์ชุมชน ที่เป็นที่รู้จักในระดับสากล
รัฐมนตรีว่าการกระทรวงมหาดไทย ลงพื้นที่เยี่ยมชมการผลิตเครื่องปั้นดินเผาของเชียงใหม่ศิลาดล สินค้ายกระดับผลิตภัณฑ์ชุมชน ที่เป็นที่รู้จักในระดับสากล
ายวันที่ 24 พ.ย. 65 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ลงพื้นที่เยี่ยมชมการยกระดับผลิตภัณฑ์ชุมชนและพบปะศิลปินชุมชน ณ ร้านเชียงใหม่ศิลาดล ตําบลป่าป้อง อําเภอดอยสะเก็ด จังหวัดเชียงใหม่ โดยมี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ , นายวรญาณ บุญณราช และ นายวรวิทย์ ชัยสวัสดิ์ รองผู้ว่าราชการจังหวัดเชียงใหม่ ส่วนราชการที่เกี่ยวข้อง พร้อมด้วย นางสาวทัศนีย์ ยะจา เจ้าของกิจการ และบุคลากรของเชียงใหม่ศิลาดล ร่วมให้การต้อนรับ
โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ได้เยี่ยมชมขั้นตอนการผลิตเครื่องปั้นดินเผา และอาคารจัดแสดงจําหน่ายสินค้าผลิตภัณฑ์ศิลาดล ประเภทองใช้ ของตกแต่งบ้าน และของที่ระลึก ที่มีจุดเด่น คือ เป็นสินค้ามีกระบวนการผลิตแบบดั้งเดิมที่เน้นการทํามือ ทําให้ผลิตภัณฑ์แต่ละชิ้นมีความเป็นเอกลักษณ์ที่แตกต่างกันออกไป นอกจากนี้ ยังได้เยี่ยมชมสินค้าเครือข่าย OTOP ของผู้ผลิตและผู้ประกอบการในพื้นที่ ที่ได้นํามาจัดแสดงและจําหน่ายในครั้งนี้ด้วย
สําหรับร้านเชียงใหม่ศิลาดล เป็นแหล่งผลิตและจําหน่ายสินค้าหัตถกรรมเครื่องปั้นดินเผาที่สานต่อภูมิปัญญาไทย เน้นการวาดลวดลายสีสัน ที่บ่งบอกถึงประเพณีและวัฒนธรรมไทย ผลิตจากวัตถุดิบในท้องถิ่นที่คัดสรรเป็นพิเศษ หลีกเลี่ยงการใช้สารเคมีที่อันตราย และเป็นสินค้าที่ได้การรับรองมาตรฐานผลิตภัณฑ์ GI ของจังหวัดเชียงใหม่ ซึ่งมีความโด่งดังและเป็นที่รู้จักในระดับสากล
กองสารนิเทศ สป.มท.
รัฐบาลไทย-ข่าวทำเนียบรัฐบาล-ปลัด พม. กำชับหัวหน้าหน่วยงานภาคอีสาน มุ่งทำงานเชิงรุก ชูศูนย์ช่วยเหลือสังคมตำบลเป็นที่พึ่งประชาชน
วันศุกร์ที่ 25 พฤศจิกายน 2565
ปลัด พม. กําชับหัวหน้าหน่วยงานภาคอีสาน มุ่งทํางานเชิงรุก ชูศูนย์ช่วยเหลือสังคมตําบลเป็นที่พึ่งประชาชน
ปลัด พม. กําชับหัวหน้าหน่วยงานภาคอีสาน มุ่งทํางานเชิงรุก ชูศูนย์ช่วยเหลือสังคมตําบลเป็นที่พึ่งประชาชน
เมื่อวันที่ 24 พ.ย. 65เวลา 12.00 น. ที่โรงแรมเวลาดี จังหวัดอุดรธานี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ ได้มาติดตามและขับเคลื่อนงานด้านพัฒนาสังคมของกระทรวง พม. เพื่อช่วยเหลือและพัฒนาประชาชนกลุ่มเป้าหมายในพื้นที่ภาคตะวันออกเฉียงเหนือ โดยได้กําชับพัฒนาสังคมและความมั่นคงของมนุษย์จังหวัด (พมจ.) และหัวหน้าหน่วยงานสังกัดกระทรวง พม. ในพื้นที่ ช่วยกันขับเคลื่อนศูนย์ช่วยเหลือสังคมตําบลที่มีอยู่ 8,000 กว่าแห่งทั่วประเทศ เป็นศูนย์กลางการช่วยเหลือพี่น้องประชาชน ภายใต้แนวคิดใหม่ “รีสตาร์ท สับสวิตซ์ เพิ่มประสิทธิภาพ” พร้อมทั้งใช้ TPMAP ที่เป็นระบบบริหารจัดการข้อมูลการพัฒนาคนแบบชี้เป้า ร่วมกับระบบสมุดพกครอบครัวอิเล็กทรอนิกส์ (MSO - Logbook) ที่เป็นฐานข้อมูลรายบุคคลและครัวเรือน เพื่อแก้ปัญหาความยากจนแบบพุ่งเป้าและปัญหาความเดือดร้อนต่างๆ
นายอนุกูล กล่าวต่อไปว่า ตนได้กําชับให้ช่วยกันขับเคลื่อนองค์กรไปสู่การเป็นราชการ 4.0 เพื่อตอบสนองความต้องการและปัญหาของพี่น้องประชาชน เพราะความสุขของประชาชน คือ ความสําเร็จของ พม. เราต้องทํางานเชิงรุก โปร่งใส เปิดเผย มีการสื่อสารที่ดี บูรณาการเครือข่ายทุกภาคส่วน ใช้ข้อมูลสารสนเทศ และนําเทคโนโลยีมาใช้งาน เป็นต้น โดยหน่วยงานทีม One Home พม. จังหวัด ต้องทํางานเป็น Core Team เป็นอันหนึ่งอันเดียวกัน เพื่อความรวดเร็วและประสิทธิภาพในการแก้ปัญหาในพื้นที่ อีกทั้งต้องอาศัยเครือข่ายที่เข้มแข็งอย่าง อาสาสมัครพัฒนาสังคมและความมั่นคงของมนุษย์ (อพม.) ซึ่งมี 300,000 กว่าคนทั่วประเทศ เป็น Mister ช่วยขับเคลื่อนงานของกระทรวง พม. ในพื้นที่อีกด้วย
นายอนุกูล กล่าวเพิ่มเติมว่า นอกจากนี้ ตนได้เดินทางไปลงพื้นที่ตรวจเยี่ยมและติดตามการดําเนินงานของศูนย์ช่วยเหลือสังคมตําบลนาพู่ อําเภอเพ็ญ และศูนย์ช่วยเหลือสังคมตําบลหายโศก อําเภอบ้านผือ จังหวัดอุดรธานี ซึ่งได้เห็นถึงความสําเร็จในการขับเคลื่อนงานด้านสวัสดิการสังคมในระดับพื้นที่ที่มีศักยภาพ โดยเฉพาะโรงเรียนผู้สูงอายุที่ให้บริการกลุ่มเป้าหมายสําคัญในสถานการณ์ปัจจุบันที่มีผู้สูงอายุจํานวนมาก ทําให้ผู้สูงอายุมีความสุข เหมือนได้มาต่ออายุ เมื่อได้เข้าร่วมกิจกรรมของโรงเรียนผู้สูงอายุ
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลผลักดันการท่องเที่ยวในประเทศต่อเนื่อง ยอดนักท่องเที่ยวไทยเที่ยวในประเทศต้นปี-สิ้น ต.ค.65 พุ่งแตะ 200 ล้านคน-ครั้ง นายกฯ ยินดีคนไทยเที่ยวไทยมากขึ้น
วันศุกร์ที่ 25 พฤศจิกายน 2565
โฆษกรัฐบาลเผย รัฐบาลผลักดันการท่องเที่ยวในประเทศต่อเนื่อง ยอดนักท่องเที่ยวไทยเที่ยวในประเทศต้นปี-สิ้น ต.ค.65 พุ่งแตะ 200 ล้านคน-ครั้ง นายกฯ ยินดีคนไทยเที่ยวไทยมากขึ้น
โฆษกรัฐบาลเผย รัฐบาลผลักดันการท่องเที่ยวในประเทศต่อเนื่อง ยอดนักท่องเที่ยวไทยเที่ยวในประเทศต้นปี-สิ้น ต.ค.65 พุ่งแตะ 200 ล้านคน-ครั้ง นายกฯ ยินดีคนไทยเที่ยวไทยมากขึ้น ช่วยให้อุตสาหกรรมการท่องเที่ยวในประเทศกลับมาคึกคักอีกครั้ง
วันที่ 25 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลและยินดีที่ตัวเลขนักท่องเที่ยวไทยเที่ยวในประเทศ ตั้งแต่ต้นปี 2565 ถึงสิ้นเดือน ต.ค. 2565 มีคนไทยเที่ยวไทยมากถึง 200 ล้านคน-ครั้งแล้ว ขณะที่ตัวเลขก่อนโควิดในปี 2562 คนไทยเที่ยวไทยอยู่ที่ 222 ล้านคน-ครั้ง จากเดิมที่การท่องเที่ยวแห่งประเทศไทย (ททท.) ตั้งเป้าคนไทยเที่ยวไทย ปี 2565 ไว้ 160 ล้านคน-ครั้ง โดย ททท. เตรียมทบทวนเป้าหมายนักท่องเที่ยวไทยเที่ยวในประเทศใหม่ เพราะคาดว่าตัวเลขจะสูงกว่าช่วงก่อนโควิด ขณะที่รายได้ของตลาดไทยเที่ยวไทย ททท. คาดว่าจะแตะ 8 แสนล้านบาท จากเดิมตั้งไว้ 6.56 แสนล้านบาท เนื่องจากคนไทยมีความต้องการเดินทางเที่ยวในประเทศมากขึ้น โดยเฉพาะการเดินทางเที่ยวแบบครอบครัวและการประชุมสัมมนา
“นายกรัฐมนตรียินดีที่ประชาชนไทยให้ความสนใจท่องเที่ยวภายในประเทศมากขึ้น และเป็นกลไกสําคัญที่ช่วยให้อุตสาหกรรมการท่องเที่ยวภายในประเทศฝ่าวิกฤตจากช่วงโควิดกลับมาคึกคักอีกครั้ง ในขณะที่รัฐบาลโดยหน่วยงานที่เกี่ยวข้องได้ออกโครงการกระตุ้นการท่องเที่ยวภายในประเทศ เช่น โครงการเราเที่ยวด้วยกัน โครงการเที่ยวเมืองไทยให้หายคิดถึง เป็นต้น ไว้แล้วก่อนหน้านี้ ทั้งนี้ เชื่อว่าในปี 2566 หากประชาชนไทยยังคงท่องเที่ยวภายในประเทศเหมือนเช่นปีนี้ ผนวกกับการเปิดรับนักท่องเที่ยวต่างชาติตลอดทั้งปี จะทําให้ภาคการท่องเที่ยวไทยกลับมาสดใสยิ่งกว่าก่อนช่วงโควิดแน่นอน” นายอนุชาฯ กล่าว
รัฐบาลไทย-ข่าวทำเนียบรัฐบาล-ชาวสวนผลไม้มีเฮ !! “อลงกรณ์” แจ้งข่าวดีเตรียมขนผลไม้ไทยด้วยรถไฟ “จีน-ลาว”
วันศุกร์ที่ 25 พฤศจิกายน 2565
ชาวสวนผลไม้มีเฮ !! “อลงกรณ์” แจ้งข่าวดีเตรียมขนผลไม้ไทยด้วยรถไฟ “จีน-ลาว”
ชาวสวนผลไม้มีเฮ !! “อลงกรณ์” แจ้งข่าวดีเตรียมขนผลไม้ไทยด้วยรถไฟ “จีน-ลาว” หลังจุดตรวจโรคพืช ณ ด่านรถไฟโมฮ่านเปิดบริการธันวาคมนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ว่า ได้รับรายงานจากสํานักงานที่ปรึกษาการเกษตรต่างประเทศ ประจํากรุงปักกิ่ง และฝ่ายเกษตร ประจําสถานกงสุลใหญ่ ณ นครกว่างโจว ว่า จุดตรวจสอบและกักกันผลไม้นําเข้า ที่ด่านรถไฟโม่ฮาน ได้สร้างเสร็จเรียบร้อยแล้วและผ่านการตรวจรับจากศุลกากรคุนหมิงเรียบร้อยแล้ว เมื่อวันที่ 22 พฤศจิกายน ที่ผ่านมา ขณะนี้อยู่ระหว่างการรอตรวจรับจากกระทรวง GACC ในส่วนกลาง ซึ่งน่าจะดําเนินการแล้วเสร็จทันเวลาที่คณะกรรมการพัฒนาและการปฏิรูปแห่งมณฑลยูนนาน กําหนดจัดพิธีเปิดจุดตรวจสอบสอบกักกันผลไม้นําเข้า ด่านรถไฟโม่ฮาน ในวันที่ 3 ธันวาคมนี้ เพื่อเป็นการฉลองครบรอบ 1 ปีของการเปิดเส้นทางรถไฟจีน-ลาว
นายอลงกรณ์ กล่าวต่อไปว่า ถือเป็นข่าวดีของชาวสวนผลไม้ที่จะมีการขนส่งทางรางโดยเส้นทางรถไฟจีน-ลาวจากไทยไปถึงคุนหมิงเปิดบริการขนส่งผลไม้ไทยไปยังตลาดจีนเพิ่มอีกเส้นทางหนึ่ง ซึ่งรายงานล่าสุดยืนยันแล้วว่า จีนจะเปิดจุดตรวจสอบและกักกันพืชที่ด่านรถไฟโมฮ่าน บริเวณพรมแดนจีน-ลาวภายในต้นเดือนธันวาคมนี้ให้ทันพิธีฉลอง 1 ปี การเปิดเส้นทางรถไฟจีน-ลาว วันที่ 3 ธันวาคม 2565 ทั้งนี้ ฟรุ้ทบอร์ดได้มอบหมายฝ่ายเลขาฯ จัดประชุมผู้แทนชาวสวน สหกรณ์ ล้ง สมาคมผลไม้ ผู้ส่งออกและผู้ประกอบการโลจิสติกส์ในเร็ว ๆ นี้เพื่อสร้างความเข้าใจในกฎเกณฑ์และข้อกําหนดต่าง ๆ ในการขนส่งด้วยขบวนรถไฟสายจีน-ลาว
การนําเข้าส่งออกผลไม้ภายใต้พิธีสารผลไม้ระหว่างไทย-จีน จะต้องมีการตรวจโรคพืช (มาตรการ SPS) ที่ด่านนําเข้าส่งออก ดังนั้น แม้ว่าจะมีการส่งออกนําเข้าสินค้าเกษตรอื่น ๆ ของไทยด้วยขบวนรถไฟจีน-ลาว ตลอด 1 ปีที่ผ่านมา แต่ยังไม่มีการขนส่งผลไม้ไทยไปจีนด้วยขบวนรถไฟสายนี้จากเวียงจันทน์ไปถึงคุนหมิงโดยตรง จึงต้องใช้เวลามากในการขนส่งผลไม้จากเวียงจันทร์ขึ้นรถไฟไปบ่อเตนยกขึ้นรถบรรทุกรอคิวเข้าจีนที่ด่านโมฮ่าน (ด่านรถบรรทุก) เพราะจุดตรวจโรคพืชของด่านรถไฟโมฮ่านยังไม่เปิดบริการ
“จีนเป็นตลาดหลักของทุเรียนไทย ปี 2564 การส่งออกทุเรียนสดไปจีน จํานวน 875,097 ตัน คิดเป็นมูลค่า 109,205 ล้านบาท ขยายตัว 68.4% สูงสุดเป็นประวัติการณ์ โดยผลไม้ไทยสามารถครองตลาดจีนมีมาร์เก็ตแชร์กว่า 40% อันดับ 2 คือ ชืลี 15% เวียดนาม 6% อยู่อันดับ 3 ซึ่งสะท้อนถึงศักยภาพและขีดความสามารถในการแข่งขันของผลไม้ไทย แม้ต้องเผชิญปัญหามาตรการ Zero Covid ของจีน ซึ่งกระทบการขนส่งและการส่งออกเป็นระยะ ๆ ในช่วง 3 ปีที่ผ่านมา แต่รัฐบาล โดยฟรุ้ทบอร์ด กระทรวงเกษตรฯ และกระทรวงพาณิชย์ได้ร่วมทํางานอย่างใกล้ชิดกับเกษตรกรชาวสวน สหกรณ์ผลไม้ สมาคมผลไม้ ผู้ประกอบการล้ง และผู้ส่งออกในการแก้ไขปัญหาและอุปสรรคต่าง ๆ ทําให้ราคาทุเรียนและผลไม้โดยรวมได้ราคาที่ดีและสามารถเพิ่มการส่งออกสร้างรายได้ให้ประเทศของเรามากขึ้น” นายอลงกรณ์ กล่าวในที่สุด
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
วันศุกร์ที่ 25 พฤศจิกายน 2565
ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
ในวันจันทร์ที่ ๒๑ พฤศจิกายน ๒๕๖๕ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม ประชุมแลกเปลี่ยนความคิดเห็นเกี่ยวกับการดําเนินงานของส่วนราชการตามแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖ ระหว่างปลัดกระทรวงยุติธรรมกับคณะกรรมการตรวจสอบและประเมินผลประจํากระทรวงยุติธรรม ผ่านระบบการประชุมทางไกล (Video Conference)
โดยที่ประชุมได้รับทราบกรอบแนวทางและประเด็นการตรวจสอบและประเมินผลของคณะกรรมการตรวจสอบและประเมินผลประจํากระทรวงยุติธรรม ประจําปีงบประมาณ พ.ศ. ๒๕๖๖ ประกอบด้วย กลุ่มที่ ๑ การตรวจสอบตามห่วงโซ่คุณค่า ประเด็นการช่วยเหลือกลุ่มเปราะบางในภาวะวิกฤตให้เข้าถึงบริการภาครัฐเพื่อลดความเหลื่อมล้ํา กลุ่มที่ ๒ การตรวจสอบตามภารกิจกระทรวง และกลุ่มที่ ๓ การประเมินความเสี่ยงตามเกณฑ์ชี้วัดความเสี่ยงการทุจริตเชิงนโยบายในการดําเนินโครงการขนาดใหญ่ นอกจากนี้ที่ประชุมได้ขอรับทราบนโยบายการดําเนินงานของกระทรวงยุติธรรม และความคิดเห็นเกี่ยวกับการดําเนินงานของส่วนราชการตามกรอบแนวทางการตรวจสอบและประเมินผลภาคราชการ ประจําปีงบประมาณ พ.ศ. ๒๕๖๖
รัฐบาลไทย-ข่าวทำเนียบรัฐบาล-​รอง นายกฯ พลเอก ประวิตรฯ และ พลเอก เตีย บันห์ รองนายกฯ และ รมว.กห.กัมพูชา ร่วมปราบอาชญกรรมข้ามแดน
วันศุกร์ที่ 25 พฤศจิกายน 2565
​รอง นายกฯ พลเอก ประวิตรฯ และ พลเอก เตีย บันห์ รองนายกฯ และ รมว.กห.กัมพูชา ร่วมปราบอาชญกรรมข้ามแดน
โดยเฉพาะยาเสพติดและแก๊งคอลเซ็นเตอร์ไทย ที่ใช้กัมพูชาเป็นฐานหลอกคนไทยด้วยกัน
วันนี้ (25 พฤศจิกายน 2565) เวลา 14.00 น. พลเอก ประวิตร วงษ์สุวรรณ รองนายกรัฐมนตรี และพลเอก เตีย บันห์ รองนายกรัฐมนตรี และ รัฐมนตรีว่าการกระทรวงกลาโหมกัมพูชา ได้ร่วมการประชุมคณะกรรมการชายแดนทั่วไป (GBC ) ไทย - กัมพูชา ครั้งที่ 15 ณ โรงแรม ดิ แอทธินี กรุงเทพฯ โดยฝ่ายไทยเป็นเจ้าภาพจัดขึ้น
ทั้งสองฝ่ายได้ย้ําสัมพันธ์และความร่วมมือทางทหารที่ใกล้ชิดแน่นแฟ้นในทุกระดับและเห็นถึงความสําคัญของกลไกการประชุมคณะกรรมการชายแดนทั่วไป ( GBC ) ต่อความมั่นคงชายแดนของทั้งสองประเทศ โดยจะเพิ่มความร่วมมือกิจกรรมทางทหาร รวมทั้งการป้องกันและปราบปรามอาชญกรรมข้ามชาติมากขึ้น เช่น ยาเสพติด การค้ามนุษย์ อาชญกรรมทางไซเบอร์ โดยเฉพาะกลุ่มมิจฉาชีพหลอกลวงข้ามแดน รวมทั้งร่วมเดินหน้าขับเคลื่อนการเก็บกู้ทุ่นระเบิดตามแนวชายแดน ตามนโยบายของ นรม.ทั้งสองประเทศ เพื่อความปลอดภัยของประชาชนทั้งสองประเทศ โดยไม่นําเงื่อนไขของเขตแดนมาเป็นปัญหาในการปฏิบัติงาน
โดย พล.อ.ประวิตรฯ ได้กล่าวขอบคุณกัมพูชา ที่สนับสนุนช่วยเหลือคนไทยในกัมพูชาที่ถูกหลอกลวง และขอความร่วมมือกัมพูชาช่วยกวาดล้างจับกุมแก๊ง Call Center คนไทย ที่ใช้กัมพูชาเป็นฐานหลอกลวงคนไทยด้วยกัน พร้อมย้ําว่า กระทรวงกลาโหมไทย พร้อมสนับสนุนที่นั่งศึกษาทางทหารระดับต่าง ๆ ให้ ทางกระทรวงกลาโหมกัมพูชา เพื่อความสัมพันธ์ทางทหารที่แน่นแฟ้นมากขึ้น
โอกาสนี้ พล.อ.ประวิตรฯ และ พล.อ.เตียฯ ได้เป็นประธานร่วมการประชุมคณะกรรมการชายแดนทั่วไป ไทย - กัมพูชา ครั้งที่ 15 โดยเน้นย้ําความร่วมมือด้านต่าง ๆ ระหว่างกองทัพและหน่วยงานที่เกี่ยวข้องในทุกระดับ อันจะนํามาซึ่งสันติภาพ เสถียรภาพและความมั่นคงตลอดแนวชายแดน และรับทราบความก้าวหน้าของความร่วมมือด้านต่างๆ เช่น การผ่านแดนและการสัญจรข้ามแดน การเก็บกู้ทุ่นระเบิด การป้องกันและปราบปรามยาเสพติด การเสริมสร้างความร่วมมือระหว่างหน่วยงานชายแดน ในการพัฒนาคุณภาพชีวิต การศึกษา ศาสนาและวัฒนธรรม การค้าชายแดน สาธารณสุขและการบรรเทาสาธารณภัย โดยเฉพาะการขับเคลื่อนกลไกการประชุม ผบ.ทสส.ไทย - กัมพูชา และการจัดตั้งกลไก RBC ประชุมร่วมระหว่างกองกําลังป้องกันชายแดนทั้งสองประเทศ เพื่อแก้ปัญหาในระดับพื้นที่ นอกจากนั้น ได้สนับสนุนให้หน่วยงานระดับ อําเภอ จังหวัด ร่วมแก้ปัญหายาเสพติด โดยดําเนินงานหมู่บ้านคู่ขนานสีขาวและหมู่บ้านเข้มแข็งตามแนวชายแดน รวมทั้งร่วมปฏิบัติตามแผนแม่น้ําโขงปลอดภัย เพื่อควบคุมปัญหายาเสพติด ซึ่งความคืบหน้าที่เป็นรูปธรรมดังกล่าว สะท้อนถึงพัฒนาการความสัมพันธ์และความร่วมมือระหว่างกันในการแก้ปัญหาชายแดนที่มีมากขึ้นต่อเนื่อง
รัฐบาลไทย-ข่าวทำเนียบรัฐบาล-รมว.ชัยวุฒิ ตรวจเยี่ยมและมอบนโยบายการจัดทำงบประมาณประจำปี 2567 สำนักงานสถิติแห่งชาติ
วันศุกร์ที่ 25 พฤศจิกายน 2565
รมว.ชัยวุฒิ ตรวจเยี่ยมและมอบนโยบายการจัดทํางบประมาณประจําปี 2567 สํานักงานสถิติแห่งชาติ
รมว.ชัยวุฒิ ตรวจเยี่ยมและมอบนโยบายการจัดทํางบประมาณประจําปี 2567 สํานักงานสถิติแห่งชาติ
วันนี้(25พฤศจิกายน2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารตรวจเยี่ยมและมอบนโยบายในการจัดทําคําของบประมาณรายจ่ายประจําปี2567สํานักงานสถิติแห่งชาติโดยมีดร.ปิยนุชวุฒิสอนผู้อํานวยการสํานักงานสถิติแห่งชาติผู้บริหารและเจ้าหน้าที่ให้การต้อนรับ
**************
รัฐบาลไทย-ข่าวทำเนียบรัฐบาล-PM pleased with booming domestic tourism
วันศุกร์ที่ 25 พฤศจิกายน 2565
PM pleased with booming domestic tourism
PM pleased with booming domestic tourism
November 25, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the cumulative number of domestic tourists from the beginning of the year to the end of October 2022, and was pleased with the tally of domestic visitors which have reached 200 million person-trip, comparing to the pre-COVID-19 tally in 2019 at 222 million person-trip. The number exceeds Tourism Authority of Thailand (TAT)’s target of 160 million person-trip for the year 2022, and is expected to be higher than the pre-COVID level. TAT also expects that domestic tourism generate 800 billion baht, higher than the targeted 656 billion baht, due to an increase of domestic trips, especially family travel and conferences.
The Prime Minister was pleased with an increasing popularity of domestic tourism. Realizing that domestic tourism is an important mechanism to revitalize the country’s tourism business hindered by the spread of COVID-19, the Government, through concerned agencies, has implemented a number of tourism stimulus schemes, such as We Travel Together scheme. He is confident that Thai tourism in 2023 would do even better than the pre-COVID-19 period, with booming domestic tourism and an increasing number of foreign visitors.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ลงพื้นที่ติดตามการปรังปรุงภูมิทัศน์เมืองเชียงใหม่ เตรียมพร้อมต้อนรับการกลับมาของนักท่องเที่ยว หลังสถานการณ์โควิด-19 คลี่คลาย พร้อมเผยมาตรการแก้หมอกควัน
วันศุกร์ที่ 25 พฤศจิกายน 2565
รัฐมนตรีว่าการกระทรวงมหาดไทย ลงพื้นที่ติดตามการปรังปรุงภูมิทัศน์เมืองเชียงใหม่ เตรียมพร้อมต้อนรับการกลับมาของนักท่องเที่ยว หลังสถานการณ์โควิด-19 คลี่คลาย พร้อมเผยมาตรการแก้หมอกควัน
รัฐมนตรีว่าการกระทรวงมหาดไทย ลงพื้นที่ติดตามการปรังปรุงภูมิทัศน์เมืองเชียงใหม่ เตรียมพร้อมต้อนรับการกลับมาของนักท่องเที่ยว หลังสถานการณ์โควิด-19 คลี่คลาย พร้อมเผยมาตรการแก้หมอกควันไฟป่าปีนี้ ขอทุกหน่วยดูแลและลดสาเหตุการเกิดหมอกควันไฟป่าตั้งแต่ต้นทาง
เมื่อวันที่ 24 พ.ย. 65 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ลงพื้นที่ติดตามความก้าวหน้าการดําเนินโครงการพัฒนาเมือง และการจัดระเบียบสายไฟฟ้าสายสื่อสารในพื้นที่ถนนนิมมานเหมินทร์ หนึ่งในย่านเศรษฐกิจของจังหวัดเชียงใหม่ พร้อมติดตามความก้าวหน้าการดําเนินโครงการก่อสร้างระบบรวบรวมน้ําเสียสองฝั่งคลองแม่ข่าพร้อมปรับปรุงภูมิทัศน์ ที่สะพานระแกง ถนนระแกง ตําบลช้างคลาน อําเภอเมืองเชียงใหม่ โดยมี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ พร้อมด้วยรองผู้ว่าราชการจังหวัดเชียงใหม่ ส่วนราชการ และหน่วยงานผู้รับผิดชอบการจัดระเบียบสายไฟฟ้าสายสื่อสาร ร่วมให้การต้อนรับและนําเสนอข้อมูล
รัฐมนตรีว่าการกระทรวงมหาดไทย กล่าวว่า จากการลงพื้นที่ติดตาม พบว่า การปรับปรุงภูมิทัศน์ในตัวเมือง ซึ่งมีทาง กสทช. การไฟฟ้าส่วนภูมิภาค ผู้ประกอบการ รวมถึงองค์กรปกครองส่วนท้องถิ่น ร่วมกันดูแลและพัฒนานั้น ถือว่าเป็นเรื่องที่ต้องเร่งดําเนินการ ด้วยจงหวัดเชียงใหม่มีศักยภาพด้านการท่องเที่ยวสูง แต่จากการแพร่ระบาดของโรคโควิด-19 ในช่วง 2-3 ปีที่ผ่านมา ส่งผลให้ผู้ประกอบการในจังหวัดเชียงใหม่ ได้รับผลกระทบเป็นอย่างมาก และบางรายก็มีรายได้เป็นศูนย์ แต่ยังคงต้องแบกรับภาระด้านค่าใช้จ่ายอยู่ แต่ในช่วงนี้สถานการณ์ได้คลี่คลายลง และมีนักท่องเที่ยวเริ่มเดินทางกลับเข้ามามากขึ้น ฉะนั้น จังหวัดต่าง ๆ โดยเฉพาะจังหวัดเป้าหมายด้านการท่องเที่ยว ก็จะต้องปรับปรุงภูมิทัศน์ของเมือง ทั้งการทําความสะอาด ตกแต่งเมือง และจัดระเบียบสายไฟฟ้าสายสื่อสาร ให้ดูสะอาดตา เพื่อพร้อมต้อนรับนักท่องเที่ยวและสร้างความประทับใจแก่ผู้มาเยือน
ด้านการป้องกันและแก้ไขปัญหาหามอกควันไฟป่าในปีนี้นั้น พื้นที่ 9 จังหวัดภาคเหนือตอนบน ยังคงเป็นเป้าหมายที่สําคัญ โดยขณะนี้ ได้มีการสั่งการไปในทุกจังหวัดทั่วประเทศ ดําเนินการตามมาตรการ โดยมุ่งเน้นแก้ไขปัญหาที่ต้นเหตุของการเกิดหมอกควันไฟป่า ทั้งการเผาในที่โล่ง การจราจร โรงงานอุตสาหกรรม รวมถึงการก่อสร้าง ซึ่งผู้ว่าราชการจังหวัด และองค์กรปกครองส่วนท้องถิ่นทุกแห่ง จะต้องบูรณาการเข้าไปดูแลและลดสาเหตุการเกิดหมอกควันไฟป่าตั้งแต่ต้นทาง พร้อมสร้างความตระหนัก และความรู้ความเข้าใจแก่ประชาชนในพื้นที่ถึงการบริหารจัดการเชื้อเพลิง ซึ่งหากเป็นพื้นที่ทํากิน ขอให้นําวัสดุทางการเกษตรไปแปรรูปเป็นเชื้อเพลิงแทนการเผา ส่วนในพื้นที่ป่า ขอเน้นย้ําว่าไม่สามารถดําเนินการได้
รัฐบาลไทย-ข่าวทำเนียบรัฐบาล-อย.ขับเคลื่อนการทำงาน ลดขั้นตอนขึ้นทะเบียน เปิดแอปตรวจสอบผลิตภัณฑ์ สนองนโยบายรัฐบาลดิจิทัล
วันศุกร์ที่ 25 พฤศจิกายน 2565
อย.ขับเคลื่อนการทํางาน ลดขั้นตอนขึ้นทะเบียน เปิดแอปตรวจสอบผลิตภัณฑ์ สนองนโยบายรัฐบาลดิจิทัล
อย.ขับเคลื่อนการทํางาน ลดขั้นตอนขึ้นทะเบียน เปิดแอปตรวจสอบผลิตภัณฑ์ สนองนโยบายรัฐบาลดิจิทัล
วันที่ 25 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายให้หน่วยงานราชการนําเทคโนโลยีดิจิทัลมาปรับใช้ในการบริหารราชการแผ่นดิน มุ่งสู่การเป็นรัฐบาลดิจิทัล เพื่อเพิ่มประสิทธิภาพการให้บริการของภาครัฐ บูรณาการเชื่อมโยงข้อมูลระหว่างหน่วยงานภาครัฐ รวมถึงพัฒนาแพลตฟอร์มการให้บริการภาคเอกชนและการให้บริการประชาชนแบบเบ็ดเสร็จ เข้าถึงง่าย ซึ่งได้ทําอย่างเป็นระบบ เพื่อให้ทุกภาคส่วนได้เรียนรู้และปรับตัวเข้าสู่สังคมดิจิทัลอย่างเป็นขั้นเป็นตอน
นางสาวรัชดา กล่าวว่า ปัจจุบันหน่วยงานราชการหลายหน่วยงานได้ขับเคลื่อนนโยบายอย่างเป็นรูปธรรม ส่งผลต่อประสิทธิภาพในการทํางาน สร้างความพึงพอใจต่อผู้ใช้บริการ สํานักงานคณะกรรมการอาหารและยา (อย.) เป็นอีกหน่วยงานหนึ่งที่ได้ปรับเปลี่ยนรูปแบบการทํางานให้เป็นหน่วยงานดิจิทัล ซึ่งที่ผ่านมา อย.ได้พัฒนาแอปพลิเคชันบนมือถือ “Oryor Smart Application Versions 2” โดยเพิ่มฟังก์ชันการให้บริการหลากหลายเมนูอย่างมีประสิทธิภาพมากยิ่งขึ้น สามารถตรวจสอบหมายเลขผลิตภัณฑ์เครื่องสําอาง อาหารและวัตถุอันตราย รวมถึงสามารถค้นหาร้านขายยาได้ทั่วทั้งประเทศ เป็นอีกหนึ่งช่องทางการสื่อสารที่จะช่วยให้เข้าถึงผู้บริโภคในยุคดิจิตอลอย่างแพร่หลาย
นางสาวรัชดา กล่าวต่อไปว่า นอกจากการพัฒนาระบบให้บริการแล้ว ปัจจุบัน อย. ได้จัดระบบให้คําปรึกษาแนะนํา อํานวยความสะดวก และลดเวลาขึ้นทะเบียน ให้ไม่เกิน 120 วัน (จากที่กําหนดไว้ในกฎกระทรวง 330 วัน) หากเอกสารครบถ้วน ถูกต้อง และสมบูรณ์ โดยไม่มีการแก้ไขเพิ่มเติม เช่น กรณีของ สเปรย์พ่นจมูกสารสกัดจากเปลือกมะนาว ที่ทําการศึกษาวิจัยในเบื้องต้นพบว่าอาจป้องกันเชื้อโควิด-ไข้หวัดใหญ่- RSV' ได้นั้น โดยในขั้นตอนต่อไป จําเป็นต้องมีการศึกษาวิจัยในมนุษย์เพิ่มเติม เพื่อยืนยันผลการใช้จริง จึงมานําข้อมูลการศึกษามาขึ้นทะเบียนเป็น ยาพัฒนาจากสมุนไพร ที่ช่วยยับยั้งและป้องกันเชื้อไวรัสก่อโรคทางเดินหายใจ เช่น SARs-COV-2 (โควิด19) ไข้หวัดใหญ่ (H1N1) และRSV กับทาง สํานักงานคณะกรรมการอาหารและยา (อย) กระทรวงสาธารณสุข เพื่อจําหน่ายในเชิงพาณิชย์ต่อไปในสรรพคุณข้างต้น
"นายกรัฐมนตรี พอใจผลการขับเคลื่อนการทํางานสู่รัฐบาลดิจิทัล ยืนยันการนําภาครัฐสู่รัฐบาลดิจิทัลเป็นแนวคิดเชิงรุกที่รัฐบาลดําเนินงานมาอย่างต่อเนื่อง มุ่งยกระดับคุณภาพชีวิตประชาชนให้มีความสะดวกสบายมากยิ่งขึ้น รวมถึงสามารถบริหารจัดการข้อมูลต่าง ๆ ให้ง่ายขึ้น เพื่อให้เกิดการขับเคลื่อนองค์กรด้วยข้อมูลที่ดีได้อย่างยั่งยืน " นางสาวรัชดา กล่าว
รัฐบาลไทย-ข่าวทำเนียบรัฐบาล-สธ. จับมือภาคีเครือข่าย สนับสนุนงานวิจัย ใช้ประโยชน์แบบจำลองโรคติดเชื้อ วางแผนรับมือโรคและภัยสุขภาพในอนาคต
วันศุกร์ที่ 25 พฤศจิกายน 2565
สธ. จับมือภาคีเครือข่าย สนับสนุนงานวิจัย ใช้ประโยชน์แบบจําลองโรคติดเชื้อ วางแผนรับมือโรคและภัยสุขภาพในอนาคต
กระทรวงสาธารณสุข จับมือภาคีเครือข่ายสนับสนุนงานวิจัย เพื่อใช้ประโยชน์จากแบบจําลองโรคติดเชื้อ วางแผนดําเนินงานและเตรียมการรับมือกับสิ่งที่อาจเกิดขึ้นในอนาคต
วันนี้ (25 พฤศจิกายน 2565) นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ ระดับ 11 และโฆษกกระทรวงสาธารณสุข) กล่าวว่า นายแพทย์โอภาส การน์กวินพงศ์ ปลัดกระทรวงสาธารณสุข ได้ให้นโยบายและมอบหมายให้เป็นประธานเปิดการอบรมเชิงปฏิบัติการด้านเทคนิคเกี่ยวกับการสร้างแบบจําลองโรคติดเชื้อ (Technical Workshop on Infectious Disease Modelling) และกล่าวว่า รัฐบาลและกระทรวงสาธารณสุข ได้ตระหนักถึงความสําคัญและความจําเป็นในการสร้างขีดความสามารถของเจ้าหน้าที่ให้มีความรู้ ความเข้าใจ ในการแปลผลและใช้ประโยชน์จากแบบจําลองโรคติดเชื้อได้อย่างมีประสิทธิภาพ เพื่อรับมือกับความท้าทายจากโรคระบาดในอนาคต สํานักวิชาการกระทรวงสาธารณสุข, the Access and Delivery Partnership (ADP) ภายใต้การสนับสนุนจากโครงการพัฒนาแห่งสหประชาชาติ (UNDP) และมูลนิธิร็อกกี้เฟลเลอร์ (The Rockefeller Foundation) จึงได้สนับสนุน HITAP ดําเนินโครงการพัฒนาขีดความสามารถด้านการวิจัยและใช้ประโยชน์จากแบบจําลองโรคติดเชื้อในประเทศไทย เพิ่มขีดความสามารถของนักวิจัย นักวิชาการในประเทศไทยและประเทศในเอเชียตะวันออกเฉียงใต้ ในการสร้างหรือประยุกต์ใช้แบบจําลองดังกล่าว
“หนึ่งในองค์ความรู้หรือศาสตร์ที่มีอิทธิพลอย่างมากในการสนับสนุนผู้กําหนดนโยบายเพื่อรับมือกับสถานการณ์โรคระบาด คือ แบบจําลองโรคติดเชื้อ หรือที่เรียกว่าinfectious disease modelling ใช้ทํานายผลการป้องกันควบคุมโรคในอดีต ใช้วางแผนดําเนินงานและเตรียมการรับมือกับสิ่งที่อาจเกิดขึ้นในอนาคต เปรียบเสมือนเข็มทิศหรือแผนที่ซึ่งใช้บอกว่าเรากําลังเดินทางไปจุดไหนหรือห่างจากเป้าหมายเท่าใด นอกจากนี้ผลจากแบบจําลองดังกล่าวยังมีประโยชน์อย่างมากในการสื่อสารให้ประชาชนทั่วไปเข้าใจสถานการณ์ สามารถรับมือกับสิ่งที่จะเกิดขึ้นได้อย่างมีสติ” นพ.รุ่งเรืองกล่าว
สําหรับการอบรมครั้งนี้ ได้รับเกียรติจากวิทยากรผู้เชี่ยวชาญระดับนานาชาติ ได้แก่ ศาสตราจารย์มาร์ก จิต และผู้ช่วยศาสตราจารย์หยาง หลิว จากLondon School of Hygiene and Tropical Medicine ผู้ช่วยศาสตราจารย์คีชา เปรม จากมหาวิทยาลัยแห่งชาติประเทศสิงคโปร์ รองศาสตราจารย์บวรศม ลีระพันธ์ จากคณะแพทยศาสตร์รามาธิบดี และ รศ. ดร.วรรณฤดี อิสรานุวัฒน์ชัย จากโครงการประเมินเทคโนโลยีและนโยบายด้านสุขภาพ กระทรวงสาธารณสุข รวมทั้งEric Arndt ผู้อํานวยการสํานักงานระดับภูมิภาคเอเชีย มูลนิธิร็อคกี้เฟลเลอร์ (The Rockefeller Foundation) เข้าร่วมบรรยาย
********************************* 25 พฤศจิกายน 2565
รัฐบาลไทย-ข่าวทำเนียบรัฐบาล-ปลัด สธ.สั่งทุก รพ. เปิดจุดฉีดวัคซีนโควิด 19 จัดรถโมบายฉีดกลุ่มเสี่ยง 608 ในพื้นที่
วันศุกร์ที่ 25 พฤศจิกายน 2565
ปลัด สธ.สั่งทุก รพ. เปิดจุดฉีดวัคซีนโควิด 19 จัดรถโมบายฉีดกลุ่มเสี่ยง 608 ในพื้นที่
ปลัดกระทรวงสาธารณสุข แจงผู้ป่วยโควิดเพิ่มขึ้นเป็นไปตามคาดการณ์ ประชาชนสนใจเข้ารับวัคซีนป้องกันมากขึ้น สั่งทุกโรงพยาบาลเปิดจุดบริการฉีดวัคซีนพร้อมประชาสัมพันธ์ให้ประชาชนทราบ หากวอล์กอินเข้ามาคนเดียวก็ขอให้ฉีด เพื่อให้ประชาชนเข้าถึงมากที่สุด
ปลัดกระทรวงสาธารณสุข แจงผู้ป่วยโควิดเพิ่มขึ้นเป็นไปตามคาดการณ์ ประชาชนสนใจเข้ารับวัคซีนป้องกันมากขึ้น สั่งทุกโรงพยาบาลเปิดจุดบริการฉีดวัคซีนพร้อมประชาสัมพันธ์ให้ประชาชนทราบ หากวอล์กอินเข้ามาคนเดียวก็ขอให้ฉีด เพื่อให้ประชาชนเข้าถึงมากที่สุด เนื่องจากวัคซีนมีเพียงพอ พร้อมทั้งจัดบริการเชิงรุกฉีดกลุ่มเสี่ยง 608 ถึงในพื้นที่
วันนี้ (25 พฤศจิกายน 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์โรคโควิด 19 ว่า ขณะนี้จํานวนผู้ติดเชื้อและผู้ป่วยเข้ารับการรักษาในโรงพยาบาลเพิ่มขึ้น แต่ส่วนใหญ่อาการไม่รุนแรง แพทย์จ่ายยาและรักษาแบบผู้ป่วยนอก ส่วนการใช้เตียงในโรงพยาบาลยังไม่เพิ่มขึ้นมากจนต้องมีมาตรการเพิ่มเติม สําหรับผู้เสียชีวิตยังเพิ่มไม่มากเช่นกัน เฉลี่ยไม่เกิน 10 รายต่อวัน ซึ่งทั้งหมดเป็นไปตามที่คาดการณ์ว่าจะพบการระบาดในลักษณะ Small Wave และจะค่อยๆ ลดลงช่วงหลังปีใหม่ ทั้งนี้ การพบผู้ติดเชื้อเพิ่มขึ้นทําให้ช่วงนี้ประชาชนเข้ารับวัคซีนมากขึ้นด้วย จึงได้สั่งการให้นายแพทย์สาธารณสุขจังหวัดและผู้อํานวยการโรงพยาบาลศูนย์/โรงพยาบาลทั่วไปทั่วประเทศ กําหนดเป้าหมายการฉีดวัคซีนในช่วงนี้และให้ทุกโรงพยาบาลในสังกัดจัดจุดบริการฉีดวัคซีนโควิด 19 พร้อมทั้งประชาสัมพันธ์วัน เวลาให้บริการให้ประชาชนทราบอย่างทั่วถึงและมารับบริการได้สะดวก
“แม้จะมีการกําหนดวันเวลาให้บริการ แต่หากประชาชนวอล์กอินมาขอรับบริการไม่ตรงวันก็ขอให้ฉีดวัคซีนให้กับประชาชน ไม่ต้องกังวลเรื่องเปิดขวดวัคซีนฉีดไม่หมดแล้วต้องทิ้ง เพราะแม้ขวดหนึ่งจะฉีดเพียงคนเดียวก็ถือว่ามีประโยชน์กว่าที่จะรอหลายคนแล้วทําให้ไม่ได้ฉีด เพราะคนที่เสียชีวิตส่วนใหญ่เป็นกลุ่มเสี่ยงที่ไม่ได้ฉีดเข็มกระตุ้น” นพ.โอภาสกล่าว
นพ.โอภาสกล่าวต่อว่า นอกจากการกระจายวัคซีนโควิด 19 ถึงระดับ รพ.สต.เพื่อให้อํานวยความสะดวกให้ประชาชนได้รับบริการใกล้บ้าน ลดภาระค่าใช้จ่ายในการเดินทางมารับบริการที่โรงพยาบาลชุมชน และลดการสูญเสียรายได้ของญาติจากการหยุดงานพามาฉีดวัคซีน แต่เพื่อเพิ่มการเข้าถึงวัคซีนให้มากขึ้นและสะดวกยิ่งขึ้นได้แจ้งให้มีการจัดกิจกรรมเชิงรุก เช่น จัดรถโมบายยูนิตฉีดวัคซีนพร้อมนัดหมายให้มารับบริการในพื้นที่ โดยเฉพาะกลุ่ม 608 คือ ผู้สูงอายุ 60 ปีขึ้นไป กลุ่ม 7 โรคเรื้อรัง และหญิงตั้งครรภ์
***************************************** 25 พฤศจิกายน 2565
รัฐบาลไทย-ข่าวทำเนียบรัฐบาล-(25 พ.ย. 65 เวลา 09.00 น.) สำนักงานปลัดกระทรวงกลาโหม ขอร่วมเป็นส่วนหนึ่งในบริจาคโลหิตเพื่อช่วยเหลือทหาร ตำรวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่
วันศุกร์ที่ 25 พฤศจิกายน 2565
(25 พ.ย. 65 เวลา 09.00 น.) สํานักงานปลัดกระทรวงกลาโหม ขอร่วมเป็นส่วนหนึ่งในบริจาคโลหิตเพื่อช่วยเหลือทหาร ตํารวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่
ในกิจกรรมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธ.ค. 65) ณ ห้องพินิตประชานาถ ในศาลาว่าการกลาโหม
โดย พลเอก สนิธชนก สังขจันทร์ ปลัดกระทรวงกลาโหมได้ร่วมตรวจเยี่ยมการบริจาคโลหิตในครั้งนี้ เพื่อบริจาคให้กับสภากาชาดไทย และสาขาบริจาคโลหิตแห่งชาติ สถาบันพยาธิวิทยา ศูนย์อํานวยการแพทย์พระมงกุฎเกล้า เพื่อนําโลหิตที่รับบริจาคไปช่วยเหลือทหาร ตํารวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID - 19) ทําให้โลหิตมีไม่เพียงพอและขาดแคลน
สําหรับในกิจกรรมดังกล่าว มีกําลังพลเข้าร่วมบริจาคโลหิต 119 นาย รวมแล้วได้โลหิต 35,550 ซี.ซี. เพื่อถวายเป็นพระราชกุศลและน้อมสํานึกในพระมหากรุณาธิคุณอันหาที่สุดมิได้
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-หน่วยงานคมนาคมเร่งแก้ไขปัญหาความแออัด ณ ท่าอากาศยานอำนวยความสะดวกนักท่องเที่ยวเข้าไทยหลังเอเปคและไฮซีซันตามข้อสั่งการนายกกรัฐมนตรี
วันศุกร์ที่ 25 พฤศจิกายน 2565
หน่วยงานคมนาคมเร่งแก้ไขปัญหาความแออัด ณ ท่าอากาศยานอํานวยความสะดวกนักท่องเที่ยวเข้าไทยหลังเอเปคและไฮซีซันตามข้อสั่งการนายกกรัฐมนตรี
หน่วยงานคมนาคมเร่งแก้ไขปัญหาความแออัด ณ ท่าอากาศยานอํานวยความสะดวกนักท่องเที่ยวเข้าไทยหลังเอเปคและไฮซีซันตามข้อสั่งการนายกกรัฐมนตรี
วันที่ 25 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อสั่งการให้ทุกหน่วยงานที่เกี่ยวข้องเตรียมความพร้อมรับนักท่องเที่ยวที่จะเพิ่มขึ้นหลังจากที่ไทยเป็นเจ้าภาพเอเปคและในฤดูการท่องเที่ยว หน่วยงานด้านคมนาคมได้มีการบูรณาการการทํางานและรายงานผลดําเนินงานให้นายกรัฐมนตรีทราบเป็นระยะ
ทั้งนี้ หลังรับข้อสั่งการนายกรัฐมนตรี นายศักดิ์สยาม ชิดชอบ รมว.คมนาคม ได้มอบหมายให้มีการตั้งคณะทํางานบูรณาการการให้บริการประชาชนและนักท่องเที่ยวต่างชาติ ณ ท่าอากาศยานสุวรรณภูมิและท่าอากาศยานดอนเมือง โดยมีปลัดกระทรวงคมนาคมเป็นประธาน พร้อมกับตั้งศูนย์สั่งการร่วม (Single Command Center) เพื่อติดตามสถานการณ์และประสานการทํางานร่วมกับหน่วยงานต่าง ๆ อาทิ กรมท่าอากาศยาน บริษัทท่าอากาศยานไทย จํากัด(มหาชน) สํานักงานการบินพลเรือนแห่งประเทศไทย บริษัท วิทยุการบินแห่งประเทศไทย สํานักงานตรวจคนเข้าเมือง
น.ส.ไตรศุลี กล่าวว่า ความคืบหน้าการดําเนินงานล่าสุด รมว.คมนาคม ได้รายงานให้นายกรัฐมนตรีทราบว่าสามารถบรรเทาความแออัดบริเวณจุดตรวจหนังสือเดินทางขาเข้าระหว่างประเทศ (ด่าน ตม.) ได้แล้ว โดยในส่วนของท่าอากาศยานสุวรรณภูมิในช่วงเวลาที่มีเที่ยวบินคับคั่งสามารถระบายผู้โดยสารได้ภายใน 30 นาที ผู้โดยสารใช้เวลารอคิวเพื่อตรวจหนังสือเดินทางเฉลี่ย 15 นาทีต่อคน และใช้เวลาหน้าจุดตรวจหนังสือเดินทาง 1 นาทีต่อคน
“การแก้ไขปัญหาข้อจํากัดเรื่องบุคลากร ณ จุดตรวจหนังสือเดินทางสํานักงานตรวจคนเข้าเมืองได้ดึงเจ้าหน้าที่จากท่าอากาศยานที่นักท่องเที่ยวยังไม่มากเข้ามาสนับสนุนที่ท่าอากาศยานสุวรรณภูมิและดอนเมือง แต่เพื่อแก้ไขปัญหาระยะยาว นายศักดิ์สยามได้นําเรียนนายกรัฐมนตรีเพื่อทราบปัญหาและนายกรัฐมนตรีได้มีข้อสั่งการให้สํานักงานตํารวจแห่งชาติสนับสนุนเรื่องอัตรากําลังที่เพียงพอเพื่อรองรับการทํางานในระยะยาวต่อไป” น.ส.ไตรศุลี กล่าว
น.ส.ไตรศุลี กล่าวว่า ส่วนปัญหาที่ยังพบอยู่ขณะนี้คือผู้โดยสารยังใช้เวลานานสําหรับการรอรับกระเป๋าสัมภาระ ซึ่งเป็นปัญหาต่อเนื่องจากช่วงโควิด19 ที่บริษัทผู้ให้บริการได้ลดกําลังคนลงและขณะนี้ยังเพิ่มกลับเข้ามาไม่เพียงพอ โดยนายศักดิ์สยามได้มอบหมายให้ปลัดกระทรวงคมนาคมเชิญผู้ประกอบการที่เกี่ยวข้องเข้ามาหารือในสัปดาห์หน้าเพื่อหาแนวทางแก้ไขปัญหา เพื่อให้ภาพรวมการให้บริการทุกจุดภายในท่าอากาศยานระหว่างประเทศทุกแห่งสามารถอํานวยความสะดวกให้กับนักท่องเที่ยวได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-รมว.พม. นำทีม รณรงค์ยุติความรุนแรงต่อเด็ก สตรี และบุคคลในครอบครัว  พร้อมเปิดศูนย์ช่วยเหลือสังคมตำบลเพิ่ม ที่ จ.พิษณุโลก
วันศุกร์ที่ 25 พฤศจิกายน 2565
รมว.พม. นําทีม รณรงค์ยุติความรุนแรงต่อเด็ก สตรี และบุคคลในครอบครัว  พร้อมเปิดศูนย์ช่วยเหลือสังคมตําบลเพิ่ม ที่ จ.พิษณุโลก
รมว.พม. นําทีม รณรงค์ยุติความรุนแรงต่อเด็ก สตรี และบุคคลในครอบครัว  พร้อมเปิดศูนย์ช่วยเหลือสังคมตําบลเพิ่ม ที่ จ.พิษณุโลก
วันที่ 25 พฤศจิกายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ ตนพร้อมคณะผู้บริหารกระทรวง พม. ได้มาลงพื้นที่จังหวัดพิษณุโลก เพื่อติดตามและขับเคลื่อนงานด้านการพัฒนาสังคมและการจัดสวัสดิการสังคมของกระทรวง พม. เพื่อช่วยเหลือและพัฒนาคุณภาพชีวิตสําหรับประชาชนทุกกลุ่มเป้าหมายในพื้นที่ โดยได้มาพบปะพูดคุยกับสภาเด็กและเยาวชนจังหวัดพิษณุโลก เพื่อรับฟังสถานการณ์เด็กและเยาวชน แลกเปลี่ยนข้อมูลและความคิดเห็น พร้อมทั้งให้ข้อเสนอแนะถึงแนวทางการขับเคลื่อนงานด้านเด็กและเยาวชน ณ วัดบ้านแถว อําเภอวังทองจากนั้น เดินทางไปยัง ศูนย์ช่วยเหลือสังคมตําบลบึงพระ อําเภอเมืองพิษณุโลก เพื่อติดตามความก้าวหน้าในการให้บริการสวัสดิการสังคมและช่วยเหลือประชาชนในพื้นที่ โดยได้ให้คําแนะนําเพื่อพัฒนาและเพิ่มประสิทธิภาพในการทํางาน อีกทั้งได้มอบงบประมาณโครงการบ้านพอเพียงชนบท ปี 2565 จํานวน 7 หลัง และถุงยังชีพแก่ประชาชนกลุ่มเปราะบาง จํานวน 50 ราย
นายจุติ กล่าวเพิ่มเติมว่า ช่วงบ่ายวันนี้ ตนเป็นประธานในกิจกรรมรณรงค์ยุติความรุนแรง เนื่องในวันรณรงค์ยุติความรุนแรงต่อเด็กและสตรี ประจําปี 2565 เพื่อสร้างความตระหนักถึงความสําคัญของปัญหาความรุนแรงต่อเด็ก สตรี บุคคลในครอบครัว และกระตุ้นให้ประชาชนและภาคีเครือข่ายทุกภาคส่วนได้เข้ามามีส่วนร่วมในการรณรงค์ยุติความรุนแรง โดยจะไม่ยอมรับ ไม่นิ่งเฉย ไม่กระทําความรุนแรงต่อเด็ก สตรี และบุคคลในครอบครัว เพื่อให้สังคมไทยไร้ความรุนแรงทุกรูปแบบ โดยความร่วมมือระหว่างสํานักงานพัฒนาสังคมและความมั่นคงของมนุษย์จังหวัดพิษณุโลก สํานักงานอัยการภาค 6 สํานักงานอัยการจังหวัดพิษณุโลก ตํารวจภูธรภาค 6 มูลนิธิศูนย์วิจัยและติดตามความเป็นธรรมทางสุขภาพ กองทุนเพื่อความเสมอภาคทางการศึกษา และสถานคุ้มครองและพัฒนาอาชีพบ้านสองแควจังหวัดพิษณุโลก ณ องค์การบริหารส่วนตําบลวัดพริก อําเภอเมืองจังหวัดพิษณุโลก
อีกทั้งเป็นประธานเปิดศูนย์ช่วยเหลือสังคมตําบลวัดพริก เพื่อเป็นศูนย์กลางการให้บริการสวัสดิการสังคมและประสานการทํางานกับทุกภาคส่วนเพื่อให้ความช่วยเหลือประชาชนในพื้นที่อย่างมีประสิทธิภาพ ด้วยรูปแบบการบริการเบ็ดเสร็จ ณ จุดเดียว หรือ One Stop Service นอกจากนี้ ได้มอบประกาศนียบัตรแก่ผู้ช่วยเหลือคุ้มครองเด็ก โดยแจ้งระงับเหตุด่วนผ่านไลน์ พม.พิษณุโลก จํานวน 7 คน มอบงบประมาณโครงการบ้านพอเพียงชนบท ประจําปี 2565 จํานวน 7 หลัง และมอบถุงยังชีพแก่ครัวเรือนเปราะบาง จํานวน 100 ครัวเรือน
รัฐบาลไทย-ข่าวทำเนียบรัฐบาล-กรมการขนส่งทางบก เตือนประชาชนอย่าหลงเชื่อทำใบขับขี่ปลอมออนไลน์ ย้ำต้องดำเนินการด้วยตนเองทุกขั้นตอนที่สำนักงานขนส่งเท่านั้น
วันศุกร์ที่ 25 พฤศจิกายน 2565
กรมการขนส่งทางบก เตือนประชาชนอย่าหลงเชื่อทําใบขับขี่ปลอมออนไลน์ ย้ําต้องดําเนินการด้วยตนเองทุกขั้นตอนที่สํานักงานขนส่งเท่านั้น
...
กรมการขนส่งทางบก เตือนประชาชนอย่าหลงเชื่อทําใบขับขี่ปลอมออนไลน์ ย้ําต้องดําเนินการด้วยตนเองทุกขั้นตอนที่สํานักงานขนส่งเท่านั้น
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ในปัจจุบันมีกลุ่มมิจฉาชีพแอบอ้างรับจัดทําหรือต่ออายุใบอนุญาตขับรถบนแพลตฟอร์มออนไลน์ต่าง ๆ โดยเฉพาะบนเพจเฟซบุ๊ก ซึ่งมีเป็นจํานวนมาก พฤติกรรมของกลุ่มมิจฉาชีพจะมีลักษณะการแอบอ้างว่าสามารถออกใบอนุญาตหรือต่ออายุใบอนุญาตโดยไม่ต้องเดินทางไปที่สํานักงานขนส่ง หรือใช้คําว่า “รับทําใบขับขี่ ไม่ต้องสอบ ไม่ต้องอบรม รอรับได้เลย สนใจแชทจองคิว” พร้อมทั้งมีการเรียกเก็บค่าใช้จ่ายในการดําเนินการอยู่ที่ประมาณ 1,000 - 5,000 บาท เมื่อผู้เสียหายโอนเงินไปแล้วมักเงียบหายหรือได้รับใบอนุญาตขับรถปลอม ซึ่งอัตราค่าธรรมเนียมจริง (รวมค่าคําขอ) ในการขอรับใบอนุญาตขับรถยนต์ส่วนบุคคลชั่วคราว 205 บาท อัตราค่าธรรมเนียมในการต่ออายุใบอนุญาตขับรถยนต์ส่วนบุคคล 505 บาท อัตราค่าธรรมเนียมในการขอรับใบอนุญาตขับรถจักรยานยนต์ชั่วคราว 105 บาท และอัตราค่าธรรมเนียมในการต่อใบอนุญาตขับรถจักรยานยนต์ส่วนบุคคล 255 บาท กรมการขนส่งทางบก (ขบ.) ขอย้ําว่าการขอรับใบอนุญาตขับรถทุกชนิดมีมาตรฐานเดียวกันทั่วประเทศคือ ผู้ขอรับใบอนุญาตขับรถต้องดําเนินการด้วยตนเองทุกขั้นตอนที่สํานักงานขนส่ง ตั้งแต่การตรวจสอบเอกสารการทดสอบสมรรถภาพของร่างกาย การอบรมการทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ทั้งนี้ ปัจจุบันการดําเนินการด้านใบอนุญาตขับรถทุกชนิดทั้งการขอใหม่และการต่ออายุใบอนุญาตขับรถ ขบ. มีบริการจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสํานักงานขนส่ง วันที่ และเวลาที่สะดวกได้ด้วยตนเอง
ขบ. ได้เปิดให้บริการเพิ่มเติมสําหรับผู้ที่มีความประสงค์ต่ออายุใบอนุญาตขับรถและใบอนุญาตเป็นผู้ประจํารถที่อบรมออนไลน์ผ่านระบบ e-Learning ทางเว็บไซต์ www.dlt-elearning.com เรียบร้อยแล้ว สามารถนําบัตรประจําตัวประชาชน ใบอนุญาตขับรถฉบับเดิม ผลผ่านการอบรมออนไลน์ พร้อมใบรับรองแพทย์ เข้ารับบริการต่ออายุใบอนุญาตขับรถได้โดยไม่ต้องจองคิวล่วงหน้า (Walk in) ได้ทุกสํานักงานขนส่งทั่วประเทศ เริ่มตั้งแต่บัดนี้เป็นต้นไป นอกจากนี้การขอรับใบอนุญาตขับรถส่วนบุคคล (ชนิด 2 ปี เป็น 5 ปี) สิ้นอายุไม่เกิน 1 ปี การขอรับใบอนุญาตขับรถระหว่างประเทศ การขอรับใบแทนใบอนุญาตขับรถที่ชํารุด สูญหาย หรือขอแก้ไขรายการ การขอหนังสือรับรองใบอนุญาตขับรถเป็นภาษาไทยหรือภาษาอังกฤษ และการขอรับหรือขอต่อใบอนุญาตขับรถสาธารณะ สามารถเข้ารับบริการได้ทั้งจองคิวล่วงหน้า และ Walk in ได้เช่นเดียวกัน ทั้งนี้ ขบ. เตือนประชาชนว่าอย่าหลงเชื่อกลุ่มมิจฉาชีพที่แอบอ้างรับจัดทําหรือต่อใบอนุญาตขับรถเด็ดขาด เสี่ยงโดนหลอกหรือได้รับใบขับขี่ปลอม ซึ่งหากนําไปใช้จะมีความผิดตามกฎหมายอาญา อีกทั้งเสี่ยงต่อการถูกนําข้อมูลส่วนตัวไปแอบอ้างทําธุรกรรมที่ผิดกฎหมาย
รัฐบาลไทย-ข่าวทำเนียบรัฐบาล-ดีอีเอส แจ้งเตือน
วันศุกร์ที่ 25 พฤศจิกายน 2565
ดีอีเอส แจ้งเตือน
ดีอีเอส แจ้งเตือน "ลงทุนออนไลน์อย่างไร ไม่ให้โดนหลอก"
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าปัจจุบันมีการเชิญชวนให้ลงทุนออนไลน์จํานวนมากซึ่งอาจมีมิจฉาชีพเข้าหลอกลวงประชาชนให้ลงทุนออนไลน์ไม่ว่าจะเป็นการลงทุนหุ้น,ลงทุนคริปโทฯและลงทุนธุรกิจต่างๆที่มักจะมีข้อเสนอเชื้อเชิญจูงใจชวนให้อยากร่วมลงทุน ซึ่งศูนย์ต่อต้านข่าวปลอมกระทรวงดิจิทัลเพื่อเศรษฐกิจและสังคมจึงได้แนะนําวิธีการ‘ลงทุนออนไลน์อย่างไรไม่ให้ถูกหลอก"ดังนี้
1.อย่าด่วนตัดสินใจในการลงทุนโดยเฉพาะการเชิญชวนผ่านsocial mediaหรือแอปพลิเคชันต่างๆควรตรวจสอบรายละเอียดก่อนตัดสินใจลงทุนทุกครั้ง
2.สังเกตสัญญาณเตือนกลโกงจากข้อเสนอการลงทุนโดยส่วนมากมักจะมีข้อเสนอที่อ้างผลตอบแทนสูง,มีการรับประกันผลตอบแทน,เร่งรัดให้ตัดสินใจลงทุนและดึงดูดใจด้วยสินทรัพย์ใหม่ๆ
3.ระมัดระวังการลงทุนจากคําชวนของคนในsocial mediaเนื่องจากอาจจะมีการแอบอ้างชื่อหรือภาพของผู้มีชื่อเสียงมีการนําชื่อหรือโลโก้ของหน่วยงานหรือผู้ประกอบธุรกิจมาใช้ในการหลอกลวง
4.รักษาความเป็นส่วนตัวและตั้งค่าความปลอดภัยSocial mediaของตนเองไม่ควรเปิดเผยข้อมูลบัญชีธนาคารหรือข้อมูลส่วนตัวใดๆให้ผู้อื่นทราบ
5.ไม่ควรโอนเงินลงทุนเข้าบัญชีส่วนตัวของบุคคลธรรมดาโดยเฉพาะคนที่อ้างตัวเป็นตัวแทนจากบริษัท
6.เช็กให้ชัวร์ก่อนลงทุนโดยตรวจสอบให้แน่ใจก่อนว่าธุรกิจที่เราจะร่วมลงทุนนั้นเป็นบริษัทที่มีตัวตนจริงไม่มีเจตนาหลอกลวง
อย่างไรก็ตามกระทรวงดิจิทัลเพื่อเศรษฐกิจและสังคมไม่ได้นิ่งนอนใจและได้ติดตามเรื่องการลงทุนออนไลน์อย่างต่อเนื่อง หากท่านได้รับการแจ้งข้อมูลที่ไม่ปกติหรือได้รับความเสียหายสามารถแจ้งมาได้ที่สายด่วน1212 หรือแจ้งความออนไลน์ได้ตลอด24ชั่วโมง ผ่านเว็บไซต์https://thaipoliceonline.com
***************
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ประธานประชุมคณะกรรมการบริหารสถานการณ์ฉุกเฉิน ประเมินสถานการณ์ใต้ ยืดเวลาใช้ พรก.ฉุกเฉิน ย้ำเข้มบังคับใช้กฎหมาย เร่งขยายผลจับคาร์บอมบ์
วันศุกร์ที่ 25 พฤศจิกายน 2565
รองนายกฯ พลเอก ประวิตรฯ ประธานประชุมคณะกรรมการบริหารสถานการณ์ฉุกเฉิน ประเมินสถานการณ์ใต้ ยืดเวลาใช้ พรก.ฉุกเฉิน ย้ําเข้มบังคับใช้กฎหมาย เร่งขยายผลจับคาร์บอมบ์
รองนายกฯ พลเอก ประวิตรฯ ประธานประชุมคณะกรรมการบริหารสถานการณ์ฉุกเฉิน ประเมินสถานการณ์ใต้ ยืดเวลาใช้ พรก.ฉุกเฉิน ย้ําเข้มบังคับใช้กฎหมาย เร่งขยายผลจับคาร์บอมบ์
วันนี้ (25 พฤศจิกายน 2565) เวลา 10.00 น. โฆษก ประจํารองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี ได้เป็นประธานการประชุมคณะกรรมการบริหารสถานการณ์ฉุกเฉิน ครั้งที่ 4 ณ มูลนิธิอนุรักษ์ป่ารอยต่อฯ โดยที่ประชุมรับทราบสถานการณ์และการบังคับใช้ พรก.การบริหารราชการในสถานการณ์ฉุกเฉินและข้อมูลตัวชี้วัดในพื้นที่ที่ผ่านมา
ต่อจากนั้น ได้ร่วมพิจารณาถึงเหตุการณ์และสถานการณ์ความรุนแรงในพื้นที่ และเห็นชอบการขยายระยะเวลาการประกาศสถานการณ์ฉุกเฉินที่มีความร้ายแรงในพื้นที่จังหวัดชายแดนภาคใต้ ยกเว้น อ.ศรีสาคร อ.สุไหงโก-ลก อ.แว้ง อ.สุคิริน จว.นราธิวาส อ.ยะหริ่ง อ.ไม้แก่น อ.แม่ลาน จว.ปัตตานี และอ.เบตง อ.กาบัง จว.ยะลา ออกไปอีกเป็นระยะเวลา 3 เดือน ทั้งนี้ ตั้งแต่ 20 ธ.ค.65 และสิ้นสุดลงใน 19 มี.ค.66 โดยครั้งนี้ ไม่มีการปรับลดพื้นที่ เพื่อให้เกิดความต่อเนื่องในการปฏิบัติงานของเจ้าหน้าที่ในป้องกัน ระงับ ยับยั้งสถานการณ์ในพื้นที่ได้อย่างทันท่วงที
พลเอก ประวิตร’ ได้ย้ํา ขอให้ กอ.รมน. พิจารณาใช้ พรก.การบริหารราชการในสถานการณ์ฉุกเฉินให้มีประสิทธิภาพ ระมัดระวังการเมิดสิทธิมนุษยชนในการปฏิบัติงานของเจ้าหน้าที่ และให้มีการทบทวนการปรับลดพื้นที่ที่ผ่านเกณฑ์การประเมินอย่างรอบด้าน สอดคล้องกับบริบทสถานการณ์ที่เกิดขึ้น เพื่อเร่งขับเคลื่อนงานยกระดับคุณภาพชีวิตประชาชนไปพร้อมกัน พร้อมทั้งขอให้เร่งสืบสวนขยายผลจับกุมผู้ก่อเหตุระเบิดคาร์บอมบ์ที่ จว.นราธิวาส เป็นเหตุให้มีผู้เสียชีวิตและบาดเจ็บจํานวนมาก โดยเฉพาะต้องมีการเฝ้าระวังและเปิดเผยบุคคลเป้าหมายให้สาธารณะชนทราบ รวมทั้งมีมาตรการระวังป้องกัน การบังคับใช้กฎหมายที่เข้มข้นมากขึ้น และขอเป็นกําลังใจกับเจ้าหน้าที่ทุกคนและขอให้ไม่ประมาทในการปฏิบัติงาน
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับการคมนาคมอย่างยั่งยืน รองรับการเจริญเติบโตของเมืองในอนาคต
วันศุกร์ที่ 25 พฤศจิกายน 2565
กรมทางหลวงชนบท ยกระดับการคมนาคมอย่างยั่งยืน รองรับการเจริญเติบโตของเมืองในอนาคต
ตามนโยบายรัฐมนตรีว่าการกระทรวงคมนาคม สร้างทางลัดไปศูนย์ราชการจังหวัดนครปฐม คืบหน้า 90% คาดแล้วเสร็จต้นปี 2566
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อยกระดับการคมนาคม แบ่งเบาการจราจร รองรับการเจริญเติบโตของเมืองในอนาคตให้มีความสมบูรณ์มากยิ่งขึ้น ช่วยส่งเสริมเศรษฐกิจของจังหวัดและเป็นการเพิ่มคุณภาพชีวิตที่ดีให้กับประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ศูนย์ราชการถือเป็นสถานที่สําคัญของจังหวัด ในปัจจุบันเส้นทางเข้าสู่ศูนย์ราชการจังหวัดนครปฐม มีขนาด 2 ช่องจราจร (2 ทิศทาง) ลักษณะสองข้างทางมีการเจริญเติบโตของเมือง มีอาคารพาณิชย์ตั้งอยู่ทําให้เส้นทางดังกล่าวไม่สามารถขยายความกว้างของถนนได้อีก ทําให้เกิดความแออัด การจราจรติดขัดโดยเฉพาะชั่วโมงเร่งด่วน ส่งผลให้การเดินทางเข้าสู่ศูนย์ราชการจังหวัดนครปฐม เกิดความไม่สะดวกปลอดภัยในการใช้ถนน ทช. จึงได้ดําเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม โดยมีจุดเริ่มต้นจากแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม ตําบลถนนขาด อําเภอเมือง จังหวัดนครปฐม รวมระยะทาง 3.217 กิโลเมตร เพื่อใช้เป็นเส้นทางลัด (Short Cut) เข้าสู่ศูนย์ราชการจังหวัดนครปฐม ช่วยแบ่งเบาการจราจรให้ประชาชนสามารถเดินทางได้อย่างสะดวกรวดเร็วปลอดภัย โดยก่อสร้างเป็นเส้นทางใหม่ ขนาด 6 - 8 ช่องจราจร เป็นถนนผิวจราจรแบบแอสฟัลท์ติกคอนกรีต พร้อมสะพานคอนกรีตเสริมเหล็ก จํานวน 4 แห่ง มีไฟฟ้าส่องสว่าง ระบบระบายน้ําตลอดสองข้างทาง ใช้งบประมาณในการก่อสร้างรวม 440 ล้านบาท ซึ่งปัจจุบันผลงานการก่อสร้างมีความคืบหน้าไปแล้วกว่าร้อยละ 90 ขณะนี้อยู่ระหว่างการปูผิวจราจรแอสฟัลท์ติกคอนกรีต และติดตั้งระบบไฟฟ้าแสงสว่าง คาดว่าจะก่อสร้างแล้วเสร็จและเปิดให้ประชาชนได้ใช้สัญจรในช่วงต้นปี 2566 ต่อไป
รัฐบาลไทย-ข่าวทำเนียบรัฐบาล-สบช. สร้างโอกาสทางการศึกษาเขตสุขภาพที่ 9 เปิดหลักสูตร “ผู้ช่วยพยาบาล” เสริมศักยภาพ อสม. หมอคนแรก และร่วมมือกับ ศธ. เปิดรับนักเรียน ม.ปลาย ศึกษาต่อสาขาวิชาศาสตร์สุขภาพ
วันศุกร์ที่ 25 พฤศจิกายน 2565
สบช. สร้างโอกาสทางการศึกษาเขตสุขภาพที่ 9 เปิดหลักสูตร “ผู้ช่วยพยาบาล” เสริมศักยภาพ อสม. หมอคนแรก และร่วมมือกับ ศธ. เปิดรับนักเรียน ม.ปลาย ศึกษาต่อสาขาวิชาศาสตร์สุขภาพ
กระทรวงสาธารณสุข โดยสถาบันพระบรมราชชนก สร้างโอกาสทางการศึกษาในพื้นที่เขตสุขภาพที่ 9 เปิดรับอาสาสมัครสาธารณสุขประจําหมู่บ้าน (อสม.) หรือทายาท เข้าเรียน “ผู้ช่วยพยาบาลฯ” หลักสูตร 1 ปี เสริมศักยภาพหมอคนแรกดูแลสุขภาพคนในชุมชน ช่วยเหลือทีมสุขภาพในภาวะวิกฤต
กระทรวงสาธารณสุข โดยสถาบันพระบรมราชชนก สร้างโอกาสทางการศึกษาในพื้นที่เขตสุขภาพที่ 9 เปิดรับอาสาสมัครสาธารณสุขประจําหมู่บ้าน (อสม.) หรือทายาท เข้าเรียน “ผู้ช่วยพยาบาลฯ” หลักสูตร 1 ปี เสริมศักยภาพหมอคนแรกดูแลสุขภาพคนในชุมชน ช่วยเหลือทีมสุขภาพในภาวะวิกฤติ และร่วมกับกระทรวงศึกษาธิการ เปิดรับนักเรียนมัธยมศึกษาตอนปลาย ศึกษาต่อระดับอุดมศึกษา สาขาวิชาศาสตร์สุขภาพ
วันนี้ (25 พฤศจิกายน 2565) ที่หอประชุมมูลนิธิพรหมธรรมสถานสงเคราะห์ อําเภอสีคิ้ว จังหวัดนครราชสีมานายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีลงนามข้อตกลงความร่วมมือทางวิชาการ ระหว่าง สถาบันพระบรมราชชนก กับ โรงเรียนในสังกัดสํานักงานเขตพื้นที่การศึกษามัธยมศึกษา จังหวัดนครราชสีมาและจังหวัดชัยภูมิ โดยมี ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก นายแพทย์สุระ วิเศษศักดิ์ อธิบดีกรมสนับสนุนบริการสุขภาพ ผู้อํานวยการสํานักงานเขตพื้นที่การศึกษามัธยมศึกษาและโรงเรียนในสังกัดสํานักงานเขตพื้นที่การศึกษามัธยมศึกษาจังหวัดนครราชสีมาและจังหวัดชัยภูมิ และหน่วยงานที่เกี่ยวข้อง เข้าร่วมงาน
นายอนุทิน กล่าวว่า กระทรวงสาธารณสุข โดยสถาบันพระบรมราชชนก เดินหน้าสร้างโอกาสทางการศึกษา ในเขตสุขภาพที่ 9 โดยจัด “โครงการผลิตผู้ช่วยพยาบาล เพื่อพัฒนาอาสาสมัครสาธารณสุขประจําหมู่บ้านในการสร้างสุขภาวะชุมชน” หลักสูตรระยะเวลา 1 ปี เพื่อเสริมศักยภาพ อสม. ในการเป็นหมอคนแรกดูแลสุขภาพประชาชนขั้นพื้นฐานที่บ้านอย่างใกล้ชิด นําการเปลี่ยนแปลงพฤติกรรมแก่คนในชุมชน และปฏิบัติงานช่วยเหลือทีมสุขภาพในภาวะวิกฤติการขาดแคลนบุคลากร ขับเคลื่อนระบบสุขภาพปฐมภูมิของประเทศ นอกจากนี้ ยังร่วมกับกระทรวงศึกษาธิการ เพิ่มโอกาสทางการศึกษาระดับอุดมศึกษา โดยเปิดรับนักเรียนชั้นมัธยมศึกษาตอนปลายในท้องถิ่นห่างไกลหรือขาดแคลนทุนทรัพย์ เข้าศึกษาต่อสาขาวิชาศาสตร์สุขภาพ สถาบันพระบรมราชชนก
โดยการลงนามบันทึกข้อตกลงความร่วมมือทางวิชาการในวันนี้ เป็นการสร้างความร่วมมือทางวิชาการ และสร้างเครือข่ายทางการศึกษาระหว่างสถาบันพระบรมราชชนกกับสถานศึกษาต่าง ๆ มีโรงเรียนมัธยมศึกษาจากเขตพื้นที่สุขภาพที่ 9 ที่ยังไม่ได้ลงนามในปีที่ผ่านมา เข้าร่วมการลงนามจํานวน 42 โรง แบ่งเป็น จังหวัดนครราชสีมา 20 โรง และ จังหวัดชัยภูมิ 22 โรง สําหรับผลการคัดเลือกผู้เข้าศึกษา ปีการศึกษา 2565 ของเขตสุขภาพที่ 9 มีนักศึกษาพยาบาลศาสตร์ชั้นปีที่ 1 ตามโครงการฯ จํานวน 135 คน สถาบันพระบรมราชชนกได้จัดสรรที่นั่งเข้าศึกษาคณะพยาบาลศาสตร์ และคณะสาธารณสุขศาสตร์และสหเวชศาสตร์ ส่วนโครงการผลิต “ผู้ช่วยพยาบาลเพื่อพัฒนาอาสาสมัครสาธารณสุขประจําหมู่บ้านในการสร้างสุขภาวะชุมชน” มีจํานวน 76 คน
***************************** 25 พฤศจิกายน 2565